
Naslov: Se Schengenfest res poslavlja?
Napoved za voditelja:

Sinoči se je v Vinici po štirih dneh končal osmi Schengenfest, festival zvoka, sonca in zabave, kot so ga pred leti oglaševali organizatorji. Ti so v zadnjih letih zaradi slabšega obiska in nepredvidenih stroškov zašli v finančne težave, ki jih skušajo vsako leto reševati, vendar neuspešno. Lani jim je spet zagodlo mokro vreme, ki jim tudi letos ni bilo najbolj naklonjeno, saj se je po veliki vročini ohladilo, tako da so se le najbolj pogumni okopali v obmejni Kolpi. Nastop je letos odpovedal tudi Vlado Kreslin, zato se mnogi sprašujejo, ali to pomeni, da se Schengenfest poslavlja, potem, ko je z leti zrasel med največje festivale pri nas.

T- Iz Vinice GORAN ROVAN /
X- Snemalec in montažer Tomi Naglič /
Tudi letos Schengenfest ni privabil toliko obiskovalcev, kot so pričakovali organizatorji. Zato ti z obiskom niso zadovoljni, saj bodo tako le s težavo reševali nakopičene težave.
T- DARJAN MORAVEC /
X- organizator Schengenfest-a /

»Festival je doživel dosti spotikanj in že četrto leto zapored domačega pivovarja, tako da mislim, da je tukaj se začela ta zgodba, ko začneš kot organizator gledat, kako boš preživel, ne pa več kako boš delal čim boljše za obiskovalce.«
Organizatorji si želijo, da bi festival ohranili, morda spremenili njegovo lokacijo, razširili ekipo, dokončno pa se bodo o tem odločali kasneje. Zato bojazen, da se tudi Schengenfest poslavlja, ni odveč.
T- LOVRO RAVBAR /
»Te bojazni ni, vedno so kakšno, mogoče bi lahko tuki govoril o predporodnih krčih tudi na dolgi rok, ne. Sigurno je to en najbolj luštkanih, če ne najbolj uspešnih festivalov pri nas. Tako da jest ne vidim razloga, zakaj to ne bi blo,ne.«
T- ROK TRKAJ /
»Men se zdi v redu, no, da je ta poletni del kr dost zafilan, regi je, metal je, pogrešam kakšen hip hop festival velik, no, ker imamo ful lepe lokacije in mislim, da bi tud ljudje iz drugod, če bi naredil dober line up, da bi jih velik pršlo, no.«
Obiskovalci se seveda ne ubadajo s težavami organizatorjev. Ob Kolpo, v katero so letos stopili le redki, so se namreč prišli zgolj zabavat.
T- KATARINA ŽAGAR /
»V bistvu sem prišla sem, da odklopim vse, no. Da grem stran pač, mau, mau se sprostit od doma, nekam, kjer nobenga ne poznam, se met fajn, žurat, odklopit.
T- ŽIGA PETERKA /
»Letos sem že drugič, ta prvič smo bli dve leti nazaj. Zakon je, no, super. Saj se sliš po mojmu glasu. Se bojite da bo mogoče res zadnjič tud? Ja, po mojem, da bo.«
Tega pa si mladi zagotovo ne želijo, saj bodo tako prikrajšani za še en festival, ki je pred leti privabljal več deset tisoč obiskovalcev.  

